
Programos ECount pakeitimų ir papildymų, padarytų 2026 m. spalio mėnesį, sąrašas:
	Eilės Nr.
	Papildymo ar pakeitimo aprašymas
	Paskirtis

	
	Atnaujinimai, patobulinimai, naujos galimybės
	

	1. 
	Grafinės kompleksinės suvestinės
Kompleksinių suvestinių rezultatus dabar galima matyti ne tik lentelėje, bet ir grafike. Grafikas sudaromas iš tų pačių suvestinės duomenų – tų pačių grupavimų, laikotarpių ir sumų. 
Iš grafiko galima eiti gilyn (pvz. iš skyriaus į jo prekių tipus), sukti 3D vaizdą, keisti rodomą reikšmę ir dalių skaičių.
Plačiau skaitykite papildomai prisegtame dokumente.
Video, kaip tai atrodo (4 min.): https://youtu.be/7tgv-BYdg7U
	ECount3 versijoje

	2. 
	Sąskaitų plane padaryta galimybė buhalterinę sąskaitą ženklinti kaip nenaudojamą
	

	3. 
	Grąžinimų tiekėjams turiniuose padaryta galimybė dubliuoti paslaugų eilutes
	

	4. 
	Naujas duomenų bazės variklis EC3:
ECount3 su Firebird 5 serveriu dabar dirba savo nauju varikliu EC3. Jis pakeitė iki šiol naudotus trečiųjų šalių komponentus IB Objects ir UIB visose programos vietose: sąrašuose, SQL skaitymuose, redagavimo formose, spausdinimuose, importe ir eksporte. Vartotojui darbas nesikeičia – tie patys langai, veiksmai ir rezultatai. Mėnesio testų rinkinys (56 testai) abiem varikliais duoda tuos pačius rezultatus.
Ką tai duoda:
· Dideli sąrašai nebeskaitomi iki galo. Katalogas, likučiai, dokumentų ir užsakymų sąrašai, pirkėjai, tiekėjai ir buhalterinės operacijos skaito tik matomą puslapį. Todėl Ctrl+End ir Ctrl+Home net 2,6 mln. prekių kataloge trunka mažiau nei sekundę.
· Greitis. Mūsų testuose sąrašai atidaromi apie du kartus greičiau, o visas testų rinkinys įvykdomas apie 18 % greičiau.
· Darbas fone. Duomenys skaitomi atskiromis gijomis: likusi sąrašo dalis kraunama fone, o sąraše jau galima dirbti.
· Lygiagretus kelių vartotojų darbas. Tranzakcijos trumpos, o ramybėje kiekviena programa serveryje laiko tik 2 prisijungimus.
· Firebird 5. Variklis parašytas tiesiogiai Firebird 5 sąsajai, todėl nebepriklausome nuo seno IB Objects paketo, kurio dalis mechanizmų su Firebird 5 veikia nepatikimai.
Kaip matyti, kuris variklis dirba:
· Sąrašo apatiniame dešiniajame kampe yra mažas trikampis. Žalias – puslapių režimas (skaitomas tik matomas puslapis), žydras – buferinis režimas (kaip anksčiau senuoju varikliu), šviesesnis – variklis dirba fone.
· Ctrl+spustelėjimas ant trikampio arba Ctrl+Shift+Alt+V laikinai perjungia puslapių ir buferinį režimą. 
Atsarginis senasis variklis:
IB Objects ir UIB programoje paliekami apie pusmetį kaip atsarga. Dirbdama EC3 varikliu, programa pati į senąjį variklį niekada nepereina – klaida rodoma kaip klaida. Jei kartotųsi kritinė EC3 klaida, programa sustoja ir pataria nustatyti EC3_ENGINE = OFF.
EC3 išjungimas:
· INI EC3_ENGINE = OFF – senasis variklis visur; sričių ir langų nustatymai tada nežiūrimi.
· Paleidimo parametras --ec3-off – tas pats, bet tik tam paleidimui ir nekeičiant INI (pvz. atskira programos nuoroda).
Nustatymai nuskaitomi prisijungiant prie DB, todėl pakeitus INI programą reikia paleisti iš naujo.
INI parametrai (ON/OFF, pagal nutylėjimą ON; vedami šiam kompiuteriui, INI grupei arba visiems):
· EC3_ENGINE – bendras jungiklis visoms sritims.
· EC3_ENGINE_FOR_SQL – vienkartiniai SQL skaitymai.
· EC3_ENGINE_FOR_REPORTS – spausdinimų (ataskaitų) duomenys.
· EC3_ENGINE_FOR_EDIT – redagavimo formų įrašų skaitymas ir įrašymas.
· EC3_ENGINE_FOR_UIB – importas, eksportas ir fono darbai, anksčiau dirbę UIB komponentais.
· EC3_ENGINE_FOR_ALL_WIN – visi sąrašų langai.
Išjungus bent vieną sritį ar langą (išskyrus EC3_ENGINE_FOR_UIB), programa prisijungia senuoju IBO varikliu, o EC3 naudoja tik ten, kur leista.
	ECount3 versijoje

	5. 
	Intrastatas: dokumentui priskyrus sandorio rūšį ## („Netiekiama į intrastatą"), jis neįtraukiamas į Intrastato įvežimo/išvežimo ataskaitas, bet lieka kitose
Jei reikalingas toks funkcionalumas įsiveskite Sandorio rūsį kurios kodas ## ir pavadinimas Netiekiama į intrastatą
	Intrastatas

	6. 
	Patobulintas pirkimo sąskaitų importas iš PDF ir nuotraukų dirbtiniu intelektu.
Užsienio/ES tiekėjų sąskaitoms automatiškai uždedami importo ir ES požymiai (pagal tiekėją) bei apskaičiuojamas importo PVM.
·  Skyriaus priskyrimas per tiekėjo taisyklę. Tiekėjo prompt'e galima nurodyti @SKYRIUS=KODAS — tada sąskaitos pajamuojamos į tą skyrių. Jei nurodytas skyrius skiriasi nuo pasirinkto lange, programa paklausia, į kurį pajamuoti;
· Dokumento komentaras per taisyklę. Tiekėjo prompt'e galima nurodyti @MEMO=tekstas (iki 80 simbolių) — jis įrašomas į dokumento komentarų lauką.
· Sąlyginis skyrius/komentaras. Tiekėjo prompt'e galima aprašyti ir sąlygą (pvz. „jei sąskaitoje degalai — skyrius X, kitaip Y") — DI pritaiko ją pagal sąskaitos turinį;
· Mechanizmų priskyrimas eilutėms. Importuojamoms eilutėms galima priskirti mechanizmą, mechanizmų grupę ir padalinį (pagal tiekėjo prompt'e nurodytas taisykles).
	ECount3 versijoje

	7. 
	Pagreitintas SchemaCacheDir katalogo sukūrimas pirmą kartą prisijungiant prie DB po versijos atnaujinimo
Pirmą kartą prisijungiant prie bazės (taip pat po kiekvieno programos atnaujinimo) programa susikuria pagalbinius DB struktūros failus (SchemaCacheDir). Anksčiau juos kūrė IBO komponentai, kreipdamiesi į serverį šimtus kartų, todėl per lėtą ryšį prisijungimas užtrukdavo minutę ir ilgiau. Dabar programa šiuos failus susikuria pati viena užklausa: per lėtą ryšį tai trunka ~1,5–2 s, vietiniame tinkle mažiau nei 1 s. Sukurti failai sutampa su tais, kuriuos sukurtų IBO.
Nauji parametrai:
· INI SCHEMACACHE_FAST_OFF (tik globalus). Pagal nutylėjimą OFF. ON išjungia greitą generavimą: failus kuria IBO kaip anksčiau, o jau sugeneruoti failai ištrinami ir perkuriami.
· Komandinės eilutės raktas -SCHEMACACHE_FAST_OFF. Daro tą patį tik vienam paleidimui, pvz. palyginimui su IBO.
	

	
	Ištaisytos klaidos ir netikslumai
	

	
	Grąžinimai tiekėjams į užsienį: pataisyta nuostolio dėl kainų nesutapimo sąskaita.
Importo grąžinimuose tiekėjams dokumente nurodyta sąskaita „Nuostolis dėl grąžinimo kainų nesutapimo“ ir skirtuko „Spec. pirkimo PVM kontuotės“ laukas „Debetinė sąskaita“ buvo saugomi tame pačiame lauke. Todėl įvedus vieną sąskaitą, ta pati atsirasdavo ir kitame lauke, o buhalterinėse operacijose nuostolis arba PVM nueidavo ne į tą sąskaitą. Dabar abi sąskaitos saugomos atskirai. Jei dokumente nuostolio sąskaita nenurodyta, ji kaip ir anksčiau imama iš konfigūracijos.
Jau atliktų dokumentų buhalterinės operacijos nesikeičia. Performuojant seną dokumentą, kuriame buvo įvesta nuostolio sąskaita, ją reikia nurodyti iš naujo.
	



Pagarbiai,
Direktorius Vytenis Dulskis 

